b'\n_START_ARTICLE_\nKalijev karbonat\n_START_SECTION_\nZgodovina\n_START_PARAGRAPH_\nKalijev karbonat je prvi identificiral Antonio Campanella leta 1743. Je glavna sestavina pepelike, ki nastane po kristalizaciji lu\xc5\xbeine lesnega pepela in vinskega kamna. V preteklosti so ga proizvajali s pra\xc5\xbeenjem pepelike v plav\xc5\xbeu, kamor so jo dodajali za odstranjevanje ne\xc4\x8disto\xc4\x8d. Fin bel ostanek so imenovali biserni pepel. Postopek za pridobivanje kalijevega karbonata je izbolj\xc5\xa1al in leta 1790 patentiral iznajditelj Samuel Hopkins iz Filadelfije.\n_START_SECTION_\nUporaba\n_START_PARAGRAPH_\nV preteklosti se je uporabljal za proizvodnjo mila, stekla in porcelana._NEWLINE_Je blago su\xc5\xa1ilno sredstvo, ki se uporablja v primerih, ko druga su\xc5\xa1ilna sredstva, na primer kalcijev klorid in magnezijev sulfat, niso uporabna. Za kisle spojine ni primeren, primeren pa je za su\xc5\xa1enje organskih reakcijskih zmesi, v katerih ena od komponent vsebuje nekaj kislih ne\xc4\x8disto\xc4\x8d. Primeren je tudi za su\xc5\xa1enje nekaterih ketonov, alkoholov in aminov pred destilacijo._NEWLINE_V azijski kuhinji se uporablja za pripravo priljubljenega travnega \xc5\xbeeleja, v Nem\xc4\x8diji pa pogosto namesto pecilnega pra\xc5\xa1ka za peko ingverjevega kruha in peciva._NEWLINE_V proizvodnji kakava v prahu se uporablja kot sredstvo za zmanj\xc5\xa1anje kislosti kakavovih semen, ki hkrati poudari kakavovo aromo. Postopek je leta 1828 razvil Nizozemec Coenrad Johannes van Houten._NEWLINE_V proizvodnji medice in vina se v\xc4\x8dasih uporablja kot pufer. _NEWLINE_Kalijev karbonat je tudi sredstvo za meh\xc4\x8danje trde vode._NEWLINE_Uporablja se tudi kot sredstvo za ga\xc5\xa1enje po\xc5\xbeara, pripravo spajk in prehranski dodatek za \xc5\xbeivino in pi\xc5\xa1\xc4\x8dance, s katerim se uravnava potrebe \xc5\xbeivali po kaliju.'